
Parlamentul României

Camera Deputaţilor

	Comisia pentru muncă 

şi protecţie socială
	Comisia juridică, de disciplină şi imunităţi
	Comisia pentru apărare, ordine publică şi siguranţă naţională

	Nr. 4c-9/166
	Nr. 4c-13/137
	Nr. 4c-15/59


Bucureşti, 26 iunie 2023

PL-x 78/2023

Către

BIROUL PERMANENT AL CAMEREI DEPUTAŢILOR
Vă înaintăm, alăturat, raportul comun asupra Proiectului de Lege pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate, precum şi pentru modificarea articolului 23 din Legea nr. 272/2004 privind protecţia şi promovarea drepturilor copilului, trimis Comisiei pentru muncă şi protecţie socială, Comisiei juridice, de disciplină și imunități și Comisiei pentru apărare, ordine publică și siguranță națională, cu adresa nr. PL-x 78/2023 din 15 februarie 2023, pentru dezbatere şi examinare pe fond.

	PREŞEDINTE,

Adrian 
Solomon
	PREŞEDINTE,

Laura-Cătălina 
Vicol-Ciorbă
	PREŞEDINTE,
Laurenţiu-Dan Leoreanu

Parlamentul României

Camera Deputaţilor
	Comisia pentru muncă și protecție socială


	Comisia juridică, de disciplină și imunități


	Comisia pentru apărare, ordine publică și siguranță națională

	Nr. 4c-9/166
	Nr. 4c-13/137
	Nr. 4c-15/59


Bucureşti, 26 iunie 2023

PL-x 78/2023

RAPORT   COMUN
asupra Proiectului de Lege pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate, precum şi pentru modificarea articolului 23 din Legea nr. 272/2004 privind protecţia şi promovarea drepturilor copilului
În temeiul art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială, Comisia juridică, de disciplină și imunități și Comisia pentru apărare, ordine publică și siguranță națională au fost sesizate, prin adresa nr. PL-x 78/2023 din 15 februarie 2023, cu dezbaterea pe fond, a Proiectului de Lege pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate, precum şi pentru modificarea articolului 23 din Legea nr .272/2004 privind protecţia şi promovarea drepturilor copilului.
Proiectul de lege are ca obiect de reglementare completarea Legii nr. 248/2005, în sensul stabilirii unui nou regim de circulație în străinătate pentru minorii care au împlinit vârsta de 16 ani. Astfel, se propune ca organele poliţiei de frontieră să permită ieşirea din România a cetăţenilor români minori care au împlinit vârsta de 16 ani şi neînsoţiţi de o persoană fizică majoră, dacă prezintă o declaraţie a părinţilor sau, după caz, a părintelui căruia i-a fost încredinţat minorul, respectiv a părintelui care exercită singur autoritatea părintească, declaraţie care trebuie să cuprindă acordul acestora cu privire la efectuarea călătoriei respective de către minor, la statul de destinaţie, la perioada în care urmează să se desfăşoare călătoria, precum şi la scopul călătoriei.
Proiectul de Lege a fost adoptat de Senat, în calitate de primă Cameră sesizată, în şedinţa din 13 februarie 2023.
La întocmirea prezentului raport comun, comisiile au avut în vedere:

· avizul favorabil al Consiliului Legislativ (nr. 1237/11.11.2022);
· avizul nefavorabil al Consiliului Economic şi Social (nr. 7153/15.11.2022);
· avizul favorabil al Comisiei pentru învățământ (nr. 4c-11/34/21.02.2023);
· avizul favorabil al Comisiei pentru drepturile omului, culte şi problemele minorităţilor naţionale (nr .4c-6/104/21.02.2023);
· avizul favorabil al Comisiei pentru egalitatea de şanse pentru femei şi bărbaţi (nr.4c-20/92/28.02.2023);
· avizul favorabil al Comisiei pentru sănătate şi familie (nr. 4c-10/51/28.02.2023);
· avizul favorabil al Comisiei pentru comunităţile de români din afara graniţelor ţării (nr. 4c-21/27/14.03.2023);
· avizul nefavorabil al Comisiei pentru politică externă (nr.4c-16/5/14.03.2023);
· punctul de vedere negativ al Guvernului.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.
În conformitate cu prevederile Regulamentului Camerei Deputaţilor, republicat, cu modificările ulterioare, comisiile au dezbătut proiectul de lege în şedinţe separate. 
Membrii Comisiei pentru muncă şi protecţie socială au dezbătut Proiectul de Lege şi documentele conexe în şedinţa din 20 iunie 2023 şi au hotărât, cu unanimitate de voturi, aprobarea Proiectului de Lege cu amendamente. 
La lucrări comisiei au participat deputaţii conform listei de prezenţă.

La dezbateri a participat, în conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, doamna Domnica-Doina Pârcălabu – Secretar de Stat în cadrul Ministerului Familiei, Tineretului și Egalității de Șanse.
Membrii Comisiei juridice, de disciplină şi imunităţi au dezbătut Proiectul de Lege şi documentele conexe în şedinţa din 20 iunie 2023 şi au hotărât, cu unanimitate de voturi, aprobarea Proiectului de Lege cu amendamente. 
La lucrări au participat deputaţii conform listei de prezenţă.
Membrii Comisiei pentru apărare, ordine publică şi siguranţă naţională au dezbătut Proiectul de Lege şi documentele conexe în şedinţa din 26 iunie 2023 şi au hotărât, cu unanimitate de voturi, aprobarea Proiectului de Lege cu amendamente. 
La lucrări comisiei au participat deputaţii conform listei de prezenţă.

La dezbateri a participat, în conformitate cu prevederile art. 56 şi 57 din Regulamentul Camerei Deputaţilor, republicat, cu modificările şi completările ulterioare, doamna Domnica-Doina Pârcălabu, Secretar de Stat în cadrul Ministerului Familiei, Tineretului și Egalității de Șanse și domnul Adrian Voican, Secretar de Stat în cadrul Ministerului Afacerilor Interne.
În raport cu obiectul şi conţinutul său, proiectul de lege face parte din categoria legilor ordinare. 
	PREŞEDINTE,

Adrian 

Solomon


	PREŞEDINTE,

Laura-Cătălina 

Vicol-Ciorbă
	PREŞEDINTE,

Laurenţiu-Dan Leoreanu

	SECRETAR,

Dan Constantin Şlincu
	SECRETAR,

Ladányi 

László-Zsolt


	SECRETAR,

Dumitru
Rujan

	Întocmit,
Şef birou Lidia Vlădescu

Consilier parlamentar Sorina Szabo

Expert parlamentar Cristina Turcu
	Şef serviciu Andrada Armencea

Consilier parlamentar Paul Şerban


	Coordonator,
Consilier parlamentar Mircea Stan


Anexa
PL-x nr. 78/2023
AMENDAMENTE ADMISE

	Nr. crt.
	Text

act normativ de bază
	Text adoptat de Senat
	Text propus de comisii
(autor amendament)
	Motivare

	1. 
	__
	Titlul legii

Lege pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate, precum şi pentru modificarea articolului 23 din Legea nr. 272/2004 privind protecţia şi promovarea drepturilor copilului


	Lege pentru completarea Legii nr.248/2005 privind regimul liberei circulaţii a cetăţenilor români în străinătate
Autori: membrii comisiilor
	Pentru rigoarea exprimării normative şi corelare cu modificările propuse.

	2. 
	__
	Art.I. - Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, se modifică şi se completează, după cum urmează:
	Art.I. - Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, se completează după cum urmează:

Autori: membrii comisiilor


	Pentru respectarea exigențelor impuse de normele de tehnică legislativă.

	3. 
	Art. 2, alineat nou

	1. La articolul 2, după alineatul (2), se introduce un nou alineat, alin.(3), cu următorul cuprins:

„(3) Prin excepţie de la prevederile alin.(2), cetăţenii români minori care au împlinit vârsta de 16 ani pot călători în străinătate neînsoţiţi, cu acordul părinţilor ori al reprezentanţilor legali, în condiţiile prezentei legi.”


	Nemodificat


	

	4. 
	Art.30, alineat nou
	2. La articolul 30, după alineatul (1) se introduce un nou alineat, alin.(11), cu următorul cuprins:

„(11) Prin derogare de la alin.(1), organele poliţiei de frontieră permit ieşirea din România a cetăţenilor români minori care au împlinit vârsta de 16 ani titulari ai unui document de călătorie individual sau, după caz, ai unei cărţi de identitate şi neînsoţiţi de o persoană fizică majoră, dacă prezintă o declaraţie notarială a ambilor părinţi sau, după caz, a părintelui căruia i-a fost încredinţat prin hotărâre judecătorească rămasă definitivă şi irevocabilă, a părintelui care exercită singur autoritatea părintească în temeiul unei hotărâri judecătoreşti rămase definitivă şi irevocabilă, a părintelui supravieţuitor sau a reprezentantului său legal, care să cuprindă acordul acestora cu privire la efectuarea călătoriei respective de către minor, la statul sau statele de destinaţie, la perioada în care urmează să se desfăşoare călătoria, precum şi la scopul călătoriei.”
	Punct nemodificat 
“(11) Prin excepţie de la prevederile alin.(1), minorul care a împlinit vârsta de 16 ani, titular al unui document de călătorie individual sau, după caz, al unei cărţi de identitate, cărţi de identitate simple sau cărţi electronice de identitate, care urmează să se deplaseze în străinătate în vizită la rude sau pentru studii, pentru a participa la concursuri oficiale ori pentru a urma un tratament medical fără de care viaţa ori sănătatea îi este pusă în pericol și prezintă acte doveditoare în acest sens, poate călători în străinătate neînsoţit de o persoană fizică majoră, dacă prezintă organelor poliției de frontieră o declaraţie autentificată a ambilor părinţi sau, după caz, a părintelui căruia i-a fost încredinţat minorul ori la care i s-a stabilit domiciliul prin hotărâre judecătorească rămasă definitivă sau acord notarial, după caz, a părintelui care exercită singur autoritatea părintească în temeiul unei hotărâri judecătoreşti rămase definitivă, a părintelui supravieţuitor sau a reprezentantului său legal, care să cuprindă acordul acestora cu privire la efectuarea călătoriei respective de către minor, la statul sau statele de destinaţie, la perioada în care urmează să se desfăşoare călătoria, precum şi la scopul călătoriei.”

Autori: membrii comisiilor
	În ceea ce priveşte sintagma „declaraţie notarială”, s-a redat sub forma „declaraţie autentificată”, astfel încât soluţia legislativă să încorporeze atât declaraţiile autentificate în ţară de notarul public, cât şi declaraţiile autentificate în străinătate, de misiunile diplomatice sau oficiile consulare ale României.

S-a eliminat  sintagma „şi irevocabilă”, pentru corelare cu prevederile art. 8 din Legea nr. 76/2012 pentru punerea în aplicare a Legii nr. 134/2010 privind Codul de procedură civilă, cu modificările şi completările ulterioare.

Pentru a acoperi toate situaţiile existente. 



	5. 
	Art.24. - (1) Misiunile diplomatice şi consulare ale României au obligaţia de a sesiza autoritatea administraţiei publice centrale cu atribuţii în domeniul protecţiei drepturilor copilului cu privire la copiii cetăţeni români aflaţi în străinătate care, din orice motive, nu sunt însoţiţi de părinţi sau de un alt reprezentant legal ori nu se găsesc sub supravegherea legală a unor persoane din străinătate.

(2) Autoritatea administraţiei publice centrale cu atribuţii în domeniul protecţiei drepturilor copilului ia măsurile necesare pentru întoarcerea copilului la părinţi sau la un alt reprezentant legal, imediat după identificarea acestora. În cazul în care persoanele identificate nu pot sau refuză să preia copilul, la cererea direcţiei generale de asistenţă socială şi protecţia copilului, instanţa judecătorească de la domiciliul copilului dispune plasamentul copilului, în condiţiile prezentei legi.

(3) Procedura de întoarcere a copiilor în ţară, de identificare a părinţilor sau a altor reprezentanţi legali ai copiilor, modul de avansare a cheltuielilor ocazionate de întoarcerea în ţară a acestora, precum şi serviciile de protecţie specială, publice sau private, competente să asigure protecţia în regim de urgenţă a copiilor aflaţi în situaţia prevăzută la alin.(1), se stabilesc prin hotărâre a Guvernului.
	Art.II. - Articolul 24 din Legea nr.272/2004 privind protecţia şi promovarea drepturilor copilului, republicată în Monitorul Oficial al României, Partea I, nr.159 din 5 martie 2014, cu modificările şi completările ulterioare, se modifică şi va avea următorul cuprins:

„(1) Misiunile diplomatice şi consulare ale României au obligaţia de a sesiza autoritatea administraţiei publice centrale cu atribuţii în domeniul protecţiei drepturilor copilului cu privire la minorii sub 16 ani cetăţeni români aflaţi în străinătate care, din orice motive, nu sunt însoţiţi de părinţi sau de un alt reprezentant legal ori nu se găsesc sub supravegherea legală a unor persoane din străinătate.

(2)
Autoritatea administraţiei publice centrale cu atribuţii în domeniul protecţiei drepturilor copilului ia măsurile necesare pentru întoarcerea minorului sub 16 ani la părinţi sau la un alt reprezentant legal, imediat după identificarea acestora. În cazul în care persoanele identificate nu pot sau refuză să preia copilul, la cererea direcţiei generale de asistenţă socială şi protecţia copilului, instanţa judecătorească de la domiciliul copilului dispune plasamentul copilului, în condiţiile prezentei legi.

(3)
Procedura de întoarcere a copiilor în ţară, de identificare a părinţilor sau a altor reprezentanţi legali ai copiilor, modul de avansare a cheltuielilor ocazionate de întoarcerea în ţară a acestora, precum şi serviciile de protecţie specială, publice sau private, competente să asigure protecţia în regim de urgenţă a minorilor aflaţi în situaţia prevăzută la alin.(1), se stabilesc prin hotărâre a Guvernului.”


	Art.II se elimină.

Autori: membrii comisiilor


	Modificarea Legii nr.248/2005 privind regimul liberei circulaţii a cetăţenilor români  în străinătate nu influențează activitatea reglementată la art. 24 din Legea nr. 272/2004 a misiunilor diplomatice şi consulare ale României.



	6. 
	__
	Art.III. - Prezenta lege intră în vigoare în termen de 30 de zile de la data publicării în Monitorul Oficial al României, Partea I.
	Art.II. - Prezenta lege intră în vigoare la 30 de zile de la data publicării în Monitorul Oficial al României, Partea I.

Autori: membrii comisiilor


	Pentru respectarea exigențelor impuse de normele de tehnică legislativă.

	7. 
	__
	Art.IV. - Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările aduse prin prezenta lege, se va republica, dându-se textelor o nouă renumerotare.
	Art.III. - Legea nr.248/2005 privind regimul liberei circulaţii a cetăţenilor români în străinătate, publicată în Monitorul Oficial al României, Partea I, nr.682 din 29 iulie 2005, cu modificările şi completările ulterioare, precum şi cu completările aduse prin prezenta lege, se va republica, dându-se textelor o nouă numerotare.

Autori: membrii comisiilor


	Pentru respectarea exigențelor impuse de normele de tehnică legislativă.

